בכל מקום בונים, בונים,  בכל מקום בונים.  אם פעם פה צמחו בתים  היום צומחים שכנים.  - תגיד, שמעת על הצב?  - לא, מה קרה לצב?  - הוא לא מצא מקום לבנות,  בנה לו על הגב.  בכל מקום, בכל פינה  בונים עכשיו שכונה.  אם לא שכונה, אז עסק ביש,  מחר עושים שם כביש.  - אני חושב שזה נפלא!  - תראו לאט לאט  הארץ מתפתחת לה.  - ומתכסה אספלט!  בונים הכל: רבי קומות,  מלון, מזנון, חניון.  הארץ מתפתחת לה  וזה עולה מיליון.  - לאף אחד זה לא אכפת!  כולם רצים היום.  - אני רוצה שממה קטנה!  - תפסיקי! מה פתאום?  - היתה לי פה גבעה של חול  היה מקום לשתול.  - פה שרו פעם צפורים  - היום יש צופרים.  - אז מה עושות הצפורים,  דרורים, יונים נצים?  - הן לא מצאו מקום לבנות,  בנו על העצים!  בונים בונים בונים  מחול ואבנים,  הבו לבנים!  אין פנאי!  בונים בונים.